2016  ریو اولمپیاد اویون‌لاریندا تورکیه میللی گولشچی ریضا کایا آلپ، کیشی‌لر گرکورومن ایستیل 130 کیلودا گوموش میدال الده ائتدی.
برزیل‌ین ریو دو ژانیرو شهرین‌دکی کاریوکا آرئنادا تشکیل ائدیلن کیشی‌لر گرکورومن ایستیل 130 کیلو گولش موسابیقه‌لری‌نین فینالیندا، میللی گولشچی ریضا کایا آلپ ایله کوبا‌لی میژاین لوپز نونئز قارشیلاشدی.
نونئز، کایا آلپی تکنیکی اوستونلوکله مغلوب ائده‌رک قاتیلدیغی اوست-اوسته اوچونجو اولمپیاددا دا قیزیل میداللا آیریلدی.
کاریئرینده ایکی دونیا و آلتی اوروپا شامپیون‌لوغو اولان کایا آلپ ایسه تورکیه‌نین 2016 ریو اولمپیاد اویونلارینداکی ایکینجی گوموش میدالینی الده ائتدی. میللی گولشچی، همچینین، لندن 2012-جی ایلده قازاندیغی برونزون آردین‌دان ایلک دفعه اولمپیاد‌لاردا گوموش میدالین دا صاحبی اولدو.
کایا آلپین میدال مراسیمینده، دونیا و اولمپیاد شامپیونلوق‌لار اولان اسکی میللی گولشچی و دونیا گولش بیرلیگی (UWW) باشقانی احمت آییک دا ایشتیراک ائتدی.
دیگر طرف‌دن، قارشیلاشما اوّلینده پرزیدنتی رجب طیب اردوغان، میللی ایدمانچی کایا آلپیا تلفون ائده رک باشاریلار دیله‌دی.
